Нарадзіўcя 9 мая 1936 г. на самым поўдні Беларусі - ў г.п. Камарын, што на Брагіншчыне. Размешчаны на беразе Дняпра сярод бясконцых лугоў, магутных дубнякоў, карабельных соснаў. Мой родны Камарын належыць безумоўна, да самых прыгожых мясцін на свеце. Яго першазданная прырода, каларытны этнаграфізм, адметная народная творчасць, кантрастныя фарбы поўдня Беларусі пазней не маглі не адбіцца на маім характеры, тэмпераменце, асобных творах.